Document ID: 32000R1430

Kommissionens forordning (EF) nr. 1430/2000
af 30. juni 2000
om ændring af forordning (EF) nr. 2305/95 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Lestland, Litauen og Estland på den anden side, for så vidt angår svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1349/2000 af 19. juni 2000 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. Europaaftalen med Estland(1), særlig artikel 1, stk. 3, og
ud fra følgende betragtninger:
(1) I Kommissionens forordning (EF) nr. 2305/95 af 29. september 1995 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Letland, Litauen og Estland på den anden side, for så vidt angår svinekød(2), senest ændret ved forordning (EF) nr. 691/97(3), er der fastsat gennemførelsesbestemmelser til den ordning, der er fastsat i nævnte aftaler, for så vidt angår svinekød. Forordningen bør ændres af hensyn til de bestemmelser for svinkød, der er fastsat i Rådets forordning (EF) nr. 1349/2000.
(2) Importtoldkontingenterne for svinekød er generelt blevet udnyttet i ringe grad i de senere år, og den forholdsvis høje sikkerhed for importlicenser kan være en faktor, der har bidraget hertil. For at lette handelen med svinekød og harmonisere de sikkerhedsbeløb, der gælder for importlicenser for kød, bør det sikkerhedsbeløb, der er fastsat i forordning (EF) nr. 2305/95, ændres.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 2305/95 foretages følgende ændringer:
1) Artikel 6 affattes således:
"Artikel 6
Der skal i forbindelse med ingivelse af ansøgninger om importlicens stilles en sikkerhed på 20 EUR/100 kg for alle de i artikel 1 omhandlede produkter."
2) Bilag I.C affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2000.

Labels: 3
15
17
18